als_Latn dik_Latn sag_Latn
Disa muaj më parë, Kryeministri Edi Rama, kritikoi Presidentin e SHBA Donald Trump gjatë garës presidenciale, ndërsa tani ka ndërhyrë edhe në zgjedhjet e brendshme në Francë.
Në Ditën e Europës, duke folur nga Gjirokastra, Kryeministri Edi Rama deklaroi që sondazhet në zgjedhjet presidenciale të Francë të kenë të drejtë.
“Shpresoj që sondazhet të mos gabojnë. Gjithçka nesër në Francë të flasi për riafirmimin e Europës që duam. Por fakti që ka një alternativë të dytë shkatërrimtare për Europën që duam, nuk e përmbys pikëpyetjen për vet të nesërmne e BE dhe askush nuk mund të thotë se ata që flasin fuqimisht në politikë kundër unionit evropian i kanë të gjitha gabim.
Unioni është një ngrehinë e papërkryer, por unë hyj tek ata që jo perfeksionin lëndues e shohin si paplotshmëri që në vetvete është fakti dhe nuk mund të braktiset kurrsesi”,- tha Kryeministri Rama.
Nesër janë zgjedhjet presidenciale në Francë mes dy kandidatëve, Macron dhe ultra-nacionalistet Le Pen. Sondazhet parashikojnë fitues Emanuel Macron.
Kryeministri foli edhe për krizën aktuale politike në vendin tonë dhe reformat që duhen realizuar për anëtarësimin në BE, sidomos reforma në drejtësi.
“Edhe në Shqipëri ne sot jemi në një udhëkryq që është përcaktuar për të hyrë në një fazë të re për të ndërtuar në këtë vend një drejtësi të re. Pavarësisht rezistencës, në këtë udhëkryq patjetër që do të fitojë e ardhmja dhe nuk do të imponohet e shkuara.
Shqipëria është e vonuar në këtë proces, çka na bën të shohim me qartësi një fakt, se shpejtësia me të cilën vendet e dala nga rëna e perandorisë komuniste iu afrua BE është eparcktuar nga pesha e të shkuarës. Sa më e lehrë pesha e të shkuarës aq më e shpejtë rruga drejt BE”,- u shpreh Rama.
als_Latn als_Latn als_Latn als_Latn als_Latn als_Latn als_Latn als_Latn